b"\n_START_ARTICLE_\nMatlockit\n_START_SECTION_\nBeskrivelse\n_START_PARAGRAPH_\nMineralet blev opdaget i Bage-minen i Bolehill ved Matlock i begyndelsen af 1800'erne. Ogs\xc3\xa5 phosgenit og anglesit blev fundet der._NEWLINE_Den f\xc3\xb8rste beskrivelse af matlockit var tilsyneladende i John Mawes Mineralogy of Derbyshire fra 1802. _NEWLINE_Matlockit er translucent, har en fl\xc3\xb8degul farve og en densitet p\xc3\xa5 7,1 g/cm\xc2\xb3._NEWLINE_I American Museum of Natural History er der en 10 cm stor krystal fra Derbyshire, mens Derby Museum and Art Gallery har en 7 cm lang matlockit-pr\xc3\xb8ve. _NEWLINE_Matlockit er ogs\xc3\xa5 fundet i Tiger, Arizona, Lavrio (Gr\xc3\xa6kenland), en mine n\xc3\xa6r Essen (Tyskland) og n\xc3\xa6r Campiglia i Toscana, samt forskellige steder i Sydafrika, Peru, Chile, Australien, \xc3\x98strig, Frankrig og Italien._NEWLINE_Man havde tidligere ment at matlockit var blyoxyklorid (Pb\xe2\x82\x82OCl\xe2\x82\x82), men i 1933 p\xc3\xa5viste W. Nieuwenkamp, at matlockit er PbFCl."